Nainen rysäytti vauhdilla liikenteenjakajaan Jyväskylän keskustassa - Keskisuomalainen
Kotimaa 22.04.2019 10:16
Pelastuslaitos siivosi onnettomuuspaikan nopeasti. Tunnin päästä tapahtumasta ei muistuttanut enää muu kuin kolhitun liikenteenjakajan jäännökset. Kuva: Heikki Kärki
Keski-ikäinen naiskuski törmäsi henkilöautolla liikenteenjakajaan Väinönkadulla, lähellä Yliopistonkadun risteystä maanantaiaamuna kello kahdeksan jälkeen.
Nainen oli ajanut Harjun suunnasta kohti Jyväskylän keskustaa ja ajautunut toistaiseksi tuntemattomasta syystä päin keskellä suoraa tietä olevaa liikenteenjakajaa. Ajoneuvolla oli sen verran vauhtia, että kumpikin auton turvatyynyistä laukesi. Nainen vietiin Keski-Suomen keskussairaalaan tarkistettavaksi, mutta hän ei loukkaantunut vakavasti.
Normaalisti vilkas tieosuus oli pääsiäismaanantaina rauhallinen, eikä liikenne päässyt ruuhkautumaan onnettomuuspaikan putsaamisen aikana. Lisäksi kolariauto osui niin keskelle risteystä, että sen kummaltakin puolelta pystyi kulkemaan.